Mauricio Victorino

Mauricio Bernardo Victorino Dansilio (s. 11. lokakuuta 1982 Montevideo, Uruguay) on uruguaylainen jalkapalloilija. 182 senttimetriä pitkän Victorinon pelipaikka on keskuspuolustaja. Hän on edustanut ammattilaisurallaan kotimaassaan Plaza Coloniaa, Nacionalia ja viimeksi kausina 2019–2021 Danubiota, Meksikossa Veracruzia, Chilessä Universidad de Chileä, Brasiliassa Cruzeiroa ja Palmeirasia, Argentiinassa Independienteä sekä Paraguayssa Cerro Porteñoa.

Uruguayn A-maajoukkueessa Victorino pelasi ensimmäisen ottelunsa vuonna 2006. Hän pelasi viisi Uruguayn seitsemästä ottelusta MM-kilpailuissa 2010, missä joukkue sijoittui neljänneksi. Uruguayn voittaessa mestaruuden Copa Américassa 2011 hän pelasi kaksi ottelua. Hän kuului Uruguayn joukkueeseen myös vuoden 2016 Copa Américassa mutta ei saanut peliaikaa. Hän on pelannut kaikkiaan 24 maaottelua vuosina 2006–2016. Maaleja hän ei ole maaotteluissaan tehnyt.

 Lähteet 


 Viitteet 

Luokka:Uruguaylaiset jalkapalloilijat
Luokka:Vuonna 1982 syntyneet
Luokka:Elävät henkilöt